Hiina Kommunistliku Partei poliitbüroo alaline komitee

Hiina Kommunistliku Partei keskpoliitbüroo alaline komitee (lühidalt poliitbüroo alaline komitee) on Hiina Kommunistliku Partei (HKP) kõrgematest ametnikest koosnev komitee. Sellesse on läbi aegade kuulunud seitse kuni üksteist liiget, hetkel seitse. Ametlikult on selle eesmärk poliitikateemaliste arutelude pidamine ning tähtsamatel teemadel otsuste langetamine, kui suurem kogu, Hiina Kommunistliku Partei poliitbüroo, pole kogunenud. Partei konstitutsiooni järgi peab poliitbüroo alalisse komiteesse kuuluma ka partei peasekretär.

Partei konstitutsiooni järgi peaks alalise komitee liikmed valima partei keskkomitee. Tegelikult on see vaid formaalsus, liikmete valimine on aja jooksul muutunud. Mao Zedongi ajal valis Mao isiklikult, kes alalisse komiteesse kuuluvad ja kes mitte. Deng Xiaopingi ajal valisid alalise komitee liikmed kesknõuandekomisjoni nii-öelda kaheksa vanemat. 1990. aastatest valitakse alalise komitee liikmed praeguste ja endiste poliitbüroo ning alalise komitee liikmete poolt mitteametlikel aruteludel ja hääletustel.

Teoorias annab alaline komitee aru poliitbüroole, mis omakorda annab aru suuremalt keskkomiteele. Praktikas on alaline komitee mõlemast de jure kõrgemalseisvast kogust mõjukam. Lisaks, kuna Hiinas kehtib üheparteisüsteem, on alalisel komiteel de facto seadusandlik jõud. Alalise komitee liikmeskond on nii kohalikus kui rahvusvahelises ajakirjanduses tähtsale kohale tõstetud. Ajalooliselt on alalise komitee funktsioon ja mõjukus varieerunud. Näiteks kultuurirevolutsiooni ajal polnud alalisel komiteel erilist jõudu.

Alalise komitee liikmed on võimuhierarhias rangelt sätestatud. Ajalooliselt on peasekretär (ehk partei esimees) olnud alati esikohal, teiste ametnike ahel on muutunud. Alates 1990. aastatest on järjestus olnud järgmine: peasekretär, peaminister, Riikliku Rahvakongressi esimees, Hiina Rahva Poliitiline Konsultatiivkonverentsi esimees, Distsipliiniinspektsiooni Keskkomisjoni (partei põhilise korruptsioonivastase keha) sekretär, partei sekretariaadi kõrgeim sekretär. Ülejäänud liikmed järgnevad madalamatel astmetel.

Liikmed 2017–2022 (hierarhiliselt)
  Pilt Info Parteiametid Riigiametid 1. 100x100px|center|Xi JinpingNimi Xi Jinping Hiina Kommunistliku Partei peasekretärHKP Sõjalise keskkomisjoni esimees Hiina Rahvavabariigi presidentHRV Sõjalise keskkomisjoni esimeesSünnikoht Peking Sise-MongooliaLiige alates 22. oktoober 2007 2. 100x100px|center|Li KeqiangName Li Keqiang Hiina Rahvavabariigi Riiginõukogu parteisekretär Hiina Rahvavabariigi peaministerSünnikoht  GuangxiLiige alates 22. oktoober 2007 3. 100x100px|center|Li ZhanshuNimi Li Zhanshu Riikliku Rahvakongressi alalise komitee parteisekretär Riikliku Rahvakongressi alalise komitee esimeesSünnikoht Pingshani maakond, Hebei JiangxiLiige alates 25. oktoober 2017 4. 100x100px|center|Wang YangName Wang Yang Hiina Rahva Poliitilise Konsultatiivkonverentsi parteisekretär Hiina Rahva Poliitilise Konsultatiivkonverentsi esimeesSünnikoht Suzhou, Anhui SichuanLiige alates 25. oktoober 2017 5. 100x100px|center|Wang HuningNimi Wang Huning Hiina Kommunistliku Partei kesksekretariaadi kõrgeim sekretärSünnikoht Shanghai HebeiLiige alates 25. oktoober 2017 6. Nimi Zhao Leji Distsiplinaarinspektsiooni Keskkomisjoni sekretärSünnikoht Xining, Qinghai HeilongjiangLiige alates 25. oktoober 2017 7. 100x100px|center|Han ZhengNimi Han Zheng Hiina Rahvavabariigi Riiginõukogu aseparteisekretär Hiina Rahvavabariigi esimene asepeaministerSünnikoht Shanghai ShaanxiLiige alates 25. oktoober 2017
<noinclude>

Viited

Kategooria:Hiina poliitika